**Pokok keladi** merujuk kepada sekumpulan tumbuhan dalam famili Araceae seperti dalam genus *Colocasia*, *Alocasia*, *Caladium*, *Dieffenbachia*, *Typhonium*, *Homalomena* dan *Xanthosoma*. Bagaimanapun, ia juga boleh merujuk kepada satu spesies khusus dalam subfamili ini yang paling meluas ditanam, *Colocasia esculenta*. Pokok tropika saka ini mempunyai pelbagai warna daun, tumbuh subur di kawasan bertanah gambut yang redup dan terdapat dengan meluas di negara kita.

Untuk pemahaman setempat, kata 'keladi' juga dipakai untuk nama keladi senduk, keladi layar, keladi air, keladi cabang, dan keladi bunting walaupun masing-masing genus *Limnocharis*, *Sagittaria* dan *Eichhornia* tidak tergolong dalam keluarga Araceae.

Secara budaya, keladi telah lama ditanam oleh masyarakat di Asia Tenggara sebagai sumber makanan seperti pokok keladi Cina, keladi minyak, keladi telur, keladi Betawi dan keladi udang dari spesies *Colocasia esculenta*. 

Pokok keladi juga sesuai ditanam sebagai tanaman hiasan, sama ada ditanam dalam pasu atau di halaman rumah kerana tumbuhan ini hanya memerlukan cahaya matahari yang sederhana. Ia juga boleh ditanam di ruangan sebagai hiasan. Antara spesies keladi yang cantik dan menjadi pilihan peminat seni taman ialah *Caladium bicolor*. Lihat juga Keladi hiasan.

Sekiranya terdedah langsung kepada bahang matahari yang terik, pokok keladi akan cepat layu dan daunnya akan menjadi pucat. Kadar suhu paling sesuai bagi tanaman ini antara 25-30°C.

Penanaman
---------

Baja paling baik untuk meningkatkan kesuburan pokok keladi ialah bahan yang mengandungi kadar nitrogen yang tinggi. Selain keladi corak yang berwarna-warni, keladi makan seperti keladi betawi, keladi udang dan keladi minyak juga boleh dimanfaatkan untuk hiasan taman.

Sesetengah peminat seni taman sanggup membina bangsal kalis panas untuk mengekalkan suhu dan kelembapan bagi membolehkan pokok keladi hidup dengan subur. Teknik ini membolehkan keladi ditanam di atas tanah lapang tanpa pasu. Kesuburannya juga tidak terbantut.Kekreatifan penanam amat penting dalam menyusun tona warna keladi supaya kelihatan menarik.

Jenis-jenis keladi
------------------

1. Keladi aiskrim
2. Keladi babi
3. Keladi Banjar
4. Keladi bantan
5. Keladi belang hitam
6. Keladi Betawi
7. Keladi birah hitam
8. Keladi birah kijang
9. Keladi Bugis
10. Keladi bukit
11. Keladi cali
12. Keladi cantik
13. Keladi Cina
14. Keladi cincang wangi
15. Keladi corak
16. Keladi dara
17. Keladi gajah
18. Keladi kapas
19. Keladi kebuk
20. Keladi kelapa
21. Keladi kemoyang
22. Keladi kuning
23. Keladi lilin
24. Keladi huma
25. Keladi mawar
26. Keladi merah
27. Keladi merbah
28. Keladi minyak
29. Keladi moyang
30. Keladi nibung
31. Keladi peladang
32. Keladi pinang
33. Keladi putih
34. Keladi rimau
35. Keladi Sarawak
36. Keladi sawah
37. Keladi sebaring
38. Keladi seberang
39. Keladi serakit hitam
40. Keladi songket
41. Keladi telur
42. Keladi tengkorak
43. Keladi tengkorak hijau
44. Keladi Thailand
45. Keladi tikus
46. Keladi tongsan
47. Keladi udang
48. Keladi ular

  

Lain-lain:-

1. Keladi air
2. Keladi bunting
3. Keladi cabang
4. Keladi itik
5. Keladi layar
6. Keladi merawan
7. Keladi senduk

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***Keladi***. |

* Aroideae
* *Colocasia esculenta*
* Keladi hiasan
* Birah

Rujukan
-------

1. ↑
2. ↑  Dr Lim Chin Lam (17 Jun 2013). "I yam not taro". *The Star Online*. Dicapai pada 25 Januari 2014.
3. ↑  Genetic Resources of Under-Utilised Plants in Malaysia: Proceedings of the National Workshop on Plant Genetic Resources Held in Subang Jaya, Malaysia, 23 November 1988, A. H. Zakri, Malaysian National Committee on Plant Genetic Resources, Jan 1, 1989 - Botany, Economic - 179 pages
4. ↑  Abstract Collection, 21st International Horticultural Congress, August 29th-September 4th, 1982, Hamburg, Federal Republic of Germany, International Society for Horticultural Science - Horticulture
5. ↑  Genetic Resources of Under-Utilised Plants in Malaysia: Proceedings of the National Workshop on Plant Genetic Resources Held in Subang Jaya, Malaysia, 23 November 1988, A. H. Zakri, Malaysian National Committee on Plant Genetic Resources, Jan 1, 1989 - Botany, Economic - 179 pages

Pautan luar
-----------

* Panduan Penanaman Keladi. Diarkibkan 2014-04-07 di Wayback Machine